ตลาดหลักทรัพย์แฉกรรมการนิปปอนยักยอกเงินบริษัท 153 ล้าน
ตลาดหลักทรัพย์แฉกรรมการ นิปปอนยักยอกเงินบริษัท 153.84 ล้านบาท สั่งแจงข้อมูลทั้งหมด 19 เม.ย.นี้&nbsp; ตลาดหลักทรัพย์เปิดเผยว่า ได้สั่งให้บริษัทนิปปอน แพ็ค(ประเทศไทย)ชี้แจงข้อมูลต่อตลาดหลักทรัพย์ในกรณีที่มีการตรวจสอบว่ามีกรรมการของบริษัท ท่านหนึ่งได้นำเงินของบริษัทไป โดยจัดทําเอกสารประกอบที่ไม่เป็นจริงเพื่อใช้ในการบันทึกบัญชีรายการซื้อเงินลงทุนชั่วคราวและไถ่ถอนหน่วยลงทุน มูลค่ารวม 153.84 ล้านบาท
9 เม.ย. 2553

ตลาดหลักทรัพย์แฉกรรมการ นิปปอนยักยอกเงินบริษัท 153.84 ล้านบาท สั่งแจงข้อมูลทั้งหมด 19 เม.ย.นี้  ตลาดหลักทรัพย์เปิดเผยว่า ได้สั่งให้บริษัทนิปปอน แพ็ค(ประเทศไทย)ชี้แจงข้อมูลต่อตลาดหลักทรัพย์ในกรณีที่มีการตรวจสอบว่ามีกรรมการของบริษัท ท่านหนึ่งได้นำเงินของบริษัทไป โดยจัดทําเอกสารประกอบที่ไม่เป็นจริงเพื่อใช้ในการบันทึกบัญชีรายการซื้อเงินลงทุนชั่วคราวและไถ่ถอนหน่วยลงทุน มูลค่ารวม 153.84 ล้านบาท 
โดยเงินจำนวนดังกล่าวไม่ได้เข้าสู่บัญชีของบริษัทแต่เข้าบัญชีส่วนตัวของกรรมการคนดังกล่าว และจากการสอบถามกรรมการคนดังกล่าว   ก็ยอมรับว่า เป็นการกู้ยืมเงินจากกิจการ โดยยังไม่ได้ทำสัญญาและไม่ได้รับอนุมัติจากคณะกรรมการบริษัท  ซึ่งเป็นการกระทำที่ไม่ถูกต้องตาม ข้อกำหนดและกฎหมายที่เกี่ยวข้อง 
ทั้งนี้คณะกรรมการของนิปปอนฯได้นำเรื่องดังกล่าวเข้าสู่ที่ประชุมคณะกรรมการ  เมื่อวันที่ 8 เมษายน 2553 และจะนำเสนอต่อที่ประชุมสามัญผู้ถือหุ้นในวันที่ 26พ.ค.นี้ แต่ก็ยังไม่มีการเปิดข้อมูลที่ครบถ้วน
ดังนั้น ตลาดหลักทรัพย์จึงให้ NIPPON ชี้แจงข้อมูลเพิ่มเติม ภายในวันที่ 19  เม.ย.นี้ และจะยังคงขึ้นเครื่องหมาย "SP" หลักทรัพย์ NIPPON ต่อไปและขึ้นเครื่องหมายเตือนให้นักลงทุนระมัดระวังในการเข้าลงทุน